Oficiālais Vēstnesis L 102 , 12/04/2001 Lpp. 0058 - 0060



Komisijas Lēmums (2001. gada 29. marts), ar ko pilnvaro laboratorijas pārbaudīt dažu gaļēdāju mājdzīvnieku vakcinācijas pret trakumsērgu efektivitāti (izziņots ar dokumenta numuru C(2001) 951) (dokuments attiecas uz EEZ) (2001/296/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2000. gada 20. marta Lēmumu 2000/258/EK, ar ko izraugās īpašu iestādi, kura atbild par to kritēriju izveidi, kuri vajadzīgi seroloģisko testu standartizācijai, lai pārraudzītu trakumsērgas vakcīnu efektivitāti [1], un jo īpaši tā 5. panta 2. punktu, tā kā: (1) Padomes Direktīva 92/65/EEK [2] paredz karantīnai alternatīvu sistēmu attiecībā uz dažu gaļēdāju mājdzīvnieku ievešanu dažu to dalībvalstu teritorijā, kurās nav sastopama trakumsērga. Minētajā sistēmā ir paredzētas šo dzīvnieku vakcinācijas efektivitātes pārbaudes, titrējot antivielas. (2) AFSSA laboratorija Nansī pilsētā Francijā saskaņā ar Lēmumu 2000/258/EK ir izraudzīta par iestādi, kas atbild par to kritēriju izveidi, kuri vajadzīgi seroloģisko testu standartizācijai, lai pārraudzītu vakcinācijas pret trakumsērgu efektivitāti. (3) Karantīnai alternatīvu pasākumu sakarā ir izveidota procedūra piemērotības pārbaudes veikšanai attiecībā uz vakcinētu gaļēdāju mājdzīvnieku antivielu titrēšanu. (4) Nansī AFSSA laboratorijai ir jāveic izveidotā piemērotības pārbaudes procedūra, lai novērtētu, kurām laboratorijām atļaut veikt seroloģiskos testus dažiem gaļēdājiem mājdzīvniekiem, kas ir vakcinēti pret trakumsērgu. (5) Vairākas dalībvalstis ir iesniegušas pieteikumus atļaut laboratorijām veikt analīzes, lai pārbaudītu dažu gaļēdāju mājdzīvnieku vakcinācijas pret trakumsērgu efektivitāti. (6) Nansī AFSSA laboratorija ir novērtējusi no dalībvalstīm saņemtos pieteikumus un šī novērtējuma rezultātu ir nosūtījusi Komisijai. (7) Komisija, balstoties uz novērtējuma rezultātiem, var izveidot to laboratoriju sarakstu, kas ir pilnvarotas veikt seroloģisko titrēšanu gaļēdājiem mājdzīvniekiem, kuri ir vakcinēti pret trakumsērgu. (8) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Pielikumā ir uzskaitītas dalībvalstu uzrādītās laboratorijas, kas ir pilnvarotas veikt analīzes, lai pārbaudītu dažu gaļēdāju mājdzīvnieku vakcinācijas pret trakumsērgu efektivitāti. 2. pants Šis lēmums ir adresēts dalībvalstīm. Briselē, 2001. gada 29. martā Komisijas vārdā — Komisijas loceklis David Byrne [1] OV L 79, 30.3.2000., 40. lpp. [2] OV L 268, 14.9.1992., 54. lpp. -------------------------------------------------- PIELIKUMS LABORATORIJU NOSAUKUMI Beļģija Institut Pasteur de Bruxelles 642 Rue Engeland B–1180 Bruxelles Dānija Danish Veterinary Institute for Virus Research Lindholm DK–4771 Kalvehave Vācija 1. Institut für Virologie, Fachbereich Veterinärmedizin, Justus-Liebig-Universität Giessen Frankfurter Straße 107 D–35392 Giessen 2. Eurovir Hygiene-Institut Dr. Thraenhart Biotechnologiepark D–14943 Luchenwalde 3. Landesuntersuchungsamt für das Gesundheitswesen Südbayern Veterinärstraße 2 D–85764 Oberschleißheim Grieķija Centre of Athens Veterinary Institutions Virus Department 25, Neapoleos Str GR–153 10 Ag. Paraskevi,Athens Spānija Laboratorio Central de Veterinaria de Santa Fe Camino del Jau s/n E–18320 Santa Fe (Granada) Francija 1. AFSSA Nancy Domaine de Pixérécourt B.P. 9 F–54220 Malzeville 2. Laboratoire Vétérinaire Départemental de Haute Garonne 78 rue Boudou F–31140 Launaguet 3. Laboratoire Départemental de la Sarthe 128 rue de Beaugé F–72018 Le Mans CEDEX 2 Itālija 1. Istituto Zooprofilattico Sperimentale delle Venezie Via Romea 14/A I–35020 Legnaro(PD) 2. Istituto Zooprofilattico Sperimentale dell’Abruzzo e del Molise Via Campio Boario I–64100 Teramo Austrija Bundesanstalt für Veterinärmedizinische Untersuchung Mödling Robert-Koch-Gasse 17 A–2340 Mödling Somija National Veterinary and Food Research Institute PL 368(Hämeentie 57)FIN–00231 Helsinki Zviedrija National Veterinary Institute BMC,Box 585 S–751 23 Uppsala Apvienotā Karaliste Veterinary Laboratories Agency Virology Department Woodaan Lane, New Haw,Addelstone Surrey,KT15 3NB United Kingdom --------------------------------------------------